- Sabo
- <
- 118
- >

118
1 Andriaño t’Iehovà amy te Ie ro soa!
nainai’e ty fiferenaiña’e.
2 Anò ty hoe ry Israele :
nainai’e ty fiferenaiña’e.
3 Anò ty hoe ry anjomba’ i Aharoneo :
nainai’e ty fiferenaiña’e.
4 Anò ty hoe ry mpañeveñe am’ Iehovà :
nainai’e ty fiferenaiña’e.
5 Nalovilovy raho, le nitoreo am’ Ià;
nanoiñe ahiko t’Ià,
le navotra’e an-gadagadañe eo.
6 Amako t’Iehovà, tsy ho hemban-draho,
ino ty hanoa’ondatio?
7 Amako t’Iehovà, mpañolotse ahiko,
le ho sambaeko o malaiñ’ ahio.
8 Hamake t’ie mipalitse am’ Iehovà,
ta te misazok’ am’ ondatio.
9 Kitra’e mitsolok’ am’ Iehovà,
ta te mirampy amo roandriañeo.
10 Hene miarikoboñe ahy o fifeheañeo
fe iatoako ty tahina’ Iehovà.
11 Miarikatok’ ahy iereo,
eka, toe misambory amako,
fe iatoko ty tahina’ Iehovà.
12 Niropak’ amako hoe rene-tantele iereo,
f’ie hakipike hoe fatike mirehetse;
toe iatoako ty tahina’Iehovà.
13 Nanafasiotse ahy iereo* Heb: rehe hikorovohako,
fe nañimb’ ahy t’Iehovà.
14 Iehovà ro haozarako naho saboko,
ie ro fandrombahañe† Avo 15:2 ahy henane zao.
15 Inao ty feom-pirebehañe naho
fandrombahañe an-kivoho’ o vañoñeo ao: mavitrike ty fitoloñam-pitàn-kavana’ Iehovà. 16 Mizonjoñe ty fitàn-kavana’ Iehovà;
mahimbañe ty fitàn-kavana’ Iehovà.
17 Tsy hikenkan-draho fa ho veloñe,
hataliliko o sata’ Iehovào.
18 Nanilofe’ Ià am-pandilovan-draho,
fe tsy natolo’e an-kavilasy.
19 Sokafo ho ahy
o lalam-bein-kavantañañeo,
hizilihako, hañandriañako Iehovà.
20 Intoy ty lalam-bei’ Iehovà, hiziliha’o vañoñeo.
21 Andriañekoo amy te tinoi’o,
fa Ihe ro fandrombahañe ahy.
22 I vato nado’ o mpandrafitseoy le fa talèm-batolahy‡ Heb: kalan-kotsoke, Top 4:11.
23 Sata’ Iehovà zay,
le fiain-tane am-pihainon-tikañe.
24 Itoy ty andro tsinene’ Iehovà,
antao hirebeke naho hifale ama’e.
25 Ry Iehovà,
Ehe, rombaho zahay henaneo!
ry Iehovà,
Ehe, ampiraoraò henane zao!
26 Andriañeñe ty mitotsak’ ami’ty tahina’ Iehovà!§ Mat 21:9, Jao 12:13, Its 18:18-20
mañandriañe azo zahay
boak’añ’anjomba’Iehovà ao.
27 Andrianañahare t’Iehovà,
Ie ty nanolotse hazavàñe amantika;
mireketa reke-tsampañe
amo mpamonje sabadidakeo* Sabadida-Sokemitraha, 15 Saramañitse, mivovotse
mb’ an-tsifa’ i kitreliy mb’eo.
28 Ihe ro Andrianañahareko,
le andriañekoo;
Andrianañahareko rehe, ho zonjoñeko.
29 Andriaño t’Iehovà amy te ie ro soa!
nainai’e ty fiferenaiña’e.

- Sabo
- <
- 118
- >

*118:13 Heb: rehe

†118:14 Avo 15:2

‡118:22 Heb: kalan-kotsoke, Top 4:11

§118:26 Mat 21:9, Jao 12:13, Its 18:18-20

*118:27 Sabadida-Sokemitraha, 15 Saramañitse

DRAFT VERSION

© 2023 Steve Lellelid