- Bentatse
- <
- 3
- >

3
Sardisy
1 Ho amy anjeli’ i Fivory e Sardisy aoy, sokiro: Hoe ty taro’ i aman’ arofon’ Añahare fito rey naho i vasiañe fito reiy. Apotako o sata’oo, te aman-tahinañe t’ie veloñe te mone nibanìtse. 2 Mijilova! Haozaro o raha sisao, ie antitotse ho momoke, amy te tsy nirendreko te heneke am-pivazohoan’ Añahareko o sata’oo. 3 Tiahio arè o rinambe’o naho jinanji’oo, le ambeno vaho isolohò. Inao ho pok’eo hoe mpamaoke raho! Haha ty mitao naho mañambeñe o saro’eo tsy mone mihalo am-pañaveloa’e, hahaisahañe ty fimeñara’e* Boak’amy Ben 16:15. Aa naho tsy mijilo rehe le hisodehañako hoe malaso vaho tsy ho fohi’o ty ora hivotrahako. 4 Toe ama’o ka ty tahinañe tsy ampe e Sardisy ao ze tsy nandeotse o saro’eo. Ie hitrao-dia amako hisarom-poty fa mañeva.
5 Aa le ze maharebake, ie ro haombe sarom-poty, le tsy ho fòrako amy boken-kaveloñey ty tahina’e, fe hiantofako añatrefan-dRaeko naho aolo’ o anjeli’eo i tahina’ey. 6 Ze aman-dravembia, mijanjiña ty taro’ i Arofoy amo Fivorio.
Filadelfia† Ies 56: 1-7
7 Ho amy anjeli’ i Fivory e Filadelfia aoy, sokiro: Hoe ty enta’ i Masiñey, i vantañey, i aman-dahin-dakile’ i Davidey; i manokake le tsy eo ty handrindriñe, naho mandrindriñe vaho tsy eo ty hanokake‡ Ies 22:22. 8 Fantako o sata’oo. Hehe, nampijadoñeko añatrefa’o ty lalañe misokake, tsy eo ty haharindriñe aze; toe aman-kaozarañe kede rehe, fe nambena’o o volakoo vaho tsy nitety ty añarako. 9 Heheke, hengaeko boak’ am-pivori’ i mpañìnjey, o mieva ho mpitan-Kake fa tsieo, te mone mpandañitse—hampiatrefako azo, hibàbok’ am-pandia’o eo, le ho fohi’ iereo te ihe ty nikokoako. 10 Aa kanao nitana’o i taroko ty amy fahaliñisañey, le ho tanako rehe tsy hiatreke i oram-pisombeañe hifetsake ami’ty voatse toiy, hitsoke o mpimoneñ’ an-tane atoio. 11 Heheke! ho avy aniany raho, vontitiro ze ama’o, tsy mone ho tavaneñe i sabakam-bolonahe’oy.
12 Hanoeko fahañe añ’anjomban’ Añahareko ao ze maharebake, ie tsy hiakatse ao ka, naho hisokirako ty tahinan’ Añahareko§ Ies 56:5 naho ty añara’ i rovan’ Añaharekoy, Ierosaleme vao hizotso hirik’ andindìñe eñe boak’ aman’ Andrianañahareko añe; vaho ty añarako vao. 13 Ze aman-dravembia, mijanjiña ty taro’ i Arofoy amo Fivorio.
Laodikia
14 Ho amy anjeli’ i Fivori’ i Laodikiay, sokiro: Hoe ty enta’ i Amena* amena: ie zay, ty valolombeloñe migahiñe naho tò, ty Fifotoram-pamboaran’ Añahare† Kol 1:15; Heb 1:6, Rzs 8: 22-32. 15 Apotako o sata’oo, te tsy manintsiñe, tsy mae. Ninoko t’ie nanintsiñe he te nimae! 16 f’ie kanao boka, tsy manintsy tsy mae, le haporitsako boak’ am-bavako ao, 17 ami’ty atao’o ty hoe: Mpañaleale raho; nitoaboram-bara‡ Hos 12:8 vaho tsy mipay inoñ’inoñe; fe tsy apota’o te mavoivoy naho voretra naho rarake naho goa vaho miboridañe. 18 Itoroako te hivily amako ty vola-mena nitsohañ’afo§ Sab 19:10, 119:72, 127, Rzs 30:5, hampañaleale azo, naho lamba foty hanikinañe azo, soa tsy haboake ty hameñaram-piboridaña’o, vaho aoli-maso hatevo o fihaino’oo, hahaisake. 19 Hene endahako naho lafaeko o kokoakoo, aa le mahimbaña vaho misolohoa* Rzs. 20 Intoy raho! Mijohañe an-dalañe eo mitrehentrehe. Ndra ia’ia mahajanjiñe ty feoko naho manokake i lalañey, le hizilike mb’ama’e ao raho hitrao-pikama ama’e, vaho ie amako.
21 Hatoloko amy ze maharebake t’ie hitrao-piambesatse amako amy fiambesam-pifeheakoy, manahake te zaho naharebake ro mindre fiambesatse aman-dRaeko am-piambesam-pifehea’e ao. 22 Ze aman-dravembia, mijanjiña ty tsara’ i Arofoy amo Fivorio.

- Bentatse
- <
- 3
- >

*3:3 Boak’amy Ben 16:15

†3:6 Ies 56: 1-7

‡3:7 Ies 22:22

§3:12 Ies 56:5

*3:14 amena: ie zay

†3:14 Kol 1:15; Heb 1:6, Rzs 8: 22-32

‡3:17 Hos 12:8

§3:18 Sab 19:10, 119:72, 127, Rzs 30:5

*3:19 Rzs

DRAFT VERSION

© 2023 Steve Lellelid