- Petera I
- <
- 2
- >

2
1 Aa ie fa napoke ze fonga filoa-tiñake, ze hene famañahiañe naho hasoa-piatrefañe naho ty fihàñañe vaho ze fañinjeañe iaby, 2 manahake te ajaja-mena, salalao ty ronono hiringiri’ i tsaray, hitomboa’ areo amy rombakey, 3 kanao fa nitsopeke ty hasoa’ i Talè,
I Vato Veloñe naho Jinoboñey
4 naho nimb’ama’e, i Vato veloñe nado’ ondatio fe jinobon’ Añahare vaho toe sarotse ama’ey, 5 le ampitroareñe ka nahareo vato veloñeo, ho anjomban’ arofo, naho fisoroñañe miavake, hañenga soron’ arofo non’ Añahare añam’ Iesoà Norizañey. 6 Ty amy pinatetse an-tsokitse masiñe ao:
Ingo, apoko e Tsione ao
ty vaton-kotsoke jinoboñe,
vaton-kotsoke sarotse,
le tsy ho salatse ty miato ama’e.* Ies 28.16
7 I hasarota’ey ho ama’ areo mpiatoo, fe amo manjehatseo le:
Nivalike ho vato-kotsoke
i vato nado’ o mpandranjioy† Sab 118:22.
8 naho ty hoe:
Ty vato mahatsikapy
naho ty vato mahasirìka.‡ Ies 8.14
Tsikapie’ i tsaray o mpanjehatseo§ Jao 3:36, Heb 3:18; fa zay ty nanendreañe iareo.
9 Fe tariratse jinoboñe* Its 10:15, 43:2 nahareo, firimboñam-pisoroñe aman-kasy† Ies 61:6, 66:21, fifeheañe miavake‡ Avo 19:6, Its 7:6, famosora nambahañe ho hanaña’e§ Ies 43:2, Avo 19:5, Tit 2:14, hitaroñe ty hasoa’ i nikanjy anahareo hiakatse i ieñey ho ami’ty fireandreaña’e fanjakay. 10 Amy t’ie tsy nifamosorañe taolo, fe famosoran’ Añahare henaneo; tsy nitretrezeñe fe iferenaiñañe henaneo* Hos 1:9-10, 2:23; Oni: Ies 65:1, 63:16, .
11 O ry noroko, osiheko hoe t’ie ambahiny naho mpañialo, ty hifoneñe amo raha mahatsontso’ i nofotseio naho mifañotakotak’ am-betsevetse ao. 12 Mañaveloa an-kavañonañe amo kilakila’ ndatio, ie mañarinjèñe anahareo hoe tsy vokatse, naho misamba o sata soa† Mat 5:16’ areoo, ro handrenge an’ Andrianañahare amy androm-pitilihañey.
Miambanea amo Mpifelekeo
13 Aa le miandalia amy ze fifelehañe noriza’ ondatio, ty amy Talè; naho ty mpanjaka, amy te manandily; 14 naho o ragovao amy t’ie nirahe’e handilo o manao ratio vaho handrenge o manao soao. 15 Zay ty satrin’ Añahare, t’ie mitolon-kasoa ro hampitsiñe ty habahimoa’ ondaty seretseo, 16 toe haha nahareo, le ko atao fandrongonan-tiñake i fidadàñey, fa iambaneo kanao mpitoron’ Añahare. 17 Hene iasio, kokò o rolongoo, mañeveña aman’ Añahare, iasio i mpanjakay.
18 Ry mpitoroñeo, iambaneo o tompo’ areoo am-pañeveñañe àmpoñe, tsy t’ie soa naho lem-po avao, fa o mengokeo ka. 19 Inao ty mañeva isoke, t’ie mpañeveñe aman’ Añahare, ro mifeake sotry te ampisoañeñe tsy aman-katò. 20 Ino ty tombo’e t’ie mahafifeake lafa ty amo tahiñeo? Ie manao soa te ampisoañeñe vaho mifeak’ am-pahaliñisañe, le hisohen’ Añahare. 21 Inao ty nikanjiañe anahareo, kanao nijalea’ i Norizañey, itsikombeo, hañoriha’ areo o lia’eo‡ 1Ko 11:1, Jn I 2:6.
22 Ie tsy nanan-tahiñe§ Jao 8:55, 15:10, Ko II 5:21, Jn I 3:5,
naho tsy nioniñe am-palie’e
ty famañahiañe, * Ies 53.9
23 le ie nonjireñe, tsy namale añ’ ònjitse; ie nijale tsy nañebañe, fe nitolom-piato amy Mpizaka an-katòy. 24 Ie ty nivave o hakeon-tikañeo† Ies 53:4 am-pañòva’e an-katae ajale eo, hampihomaheñe o tahiñeo soa te ho veloñe an-kavañonañe tika,‡ Rom 6:2, Pe I 4:1-2 fa o fere’eo ro mahajangañe anahareo§ Ies 53:5. 25 Ie nitolom-pandrìke hoe añondry* Ies 53:6, fe nitampoly amy Mpiarake naho Mpisari’ o arofo’ areooy henaneo.

- Petera I
- <
- 2
- >

*2:6 Ies 28.16

†2:7 Sab 118:22

‡2:8 Ies 8.14

§2:8 Jao 3:36, Heb 3:18

*2:9 Its 10:15, 43:2

†2:9 Ies 61:6, 66:21

‡2:9 Avo 19:6, Its 7:6

§2:9 Ies 43:2, Avo 19:5, Tit 2:14

*2:10 Hos 1:9-10, 2:23; Oni: Ies 65:1, 63:16,

†2:12 Mat 5:16

‡2:21 1Ko 11:1, Jn I 2:6

§2:22 Jao 8:55, 15:10, Ko II 5:21, Jn I 3:5

*2:22 Ies 53.9

†2:24 Ies 53:4

‡2:24 Rom 6:2, Pe I 4:1-2

§2:24 Ies 53:5

*2:25 Ies 53:6

DRAFT VERSION

© 2023 Steve Lellelid