- Matio
- <
- 4
- >

4
Zizy Valoha’e
Mar 1.12, 13; Lke 4.1-4
1 Le nendese’ i Arofo Masiñey mb’ am-babangoañ’ ao t’i Iesoà ho zizie’ i mpañìnjey* Heb: Hasatane, rafelahi’ ty hatò. 2 Nililitse efapolo andro naho efapolo halen-dre vaho nisaliko, 3 nitotok’ ama’e i mpañìnjey nanao ty hoe: Kanao Anan’ Añahare, rehe, misaontsia amo vato retoañe hiova ho mahakama. 4 Fa hoe ty natoi’ Iesoà aze: Pinatetse ty hoe:
Tsy mahakama avao † Heb : Afara’ ty “avao” solo: nttty mahaveloñe’ ondaty
fa ze hene tsara‡ Tsara: Gr: Logos: venten-tsaontsy, miakatse am-palie’ Iehovà.§ Its 8:3
Zizy Faharoe
Lke 4.9-12
5 Le nindese’ i mpañìnjey mb’amy rova navaheñey mb’eo naho nampijohañe’e an-digiligi’ i anjomba miavakey 6 vaho nanoa’e ty hoe: Naho Andrianañahare rehe, mitsambotraha ambane ey, amy te pinatetse ty hoe:
Fa linili’e ty ama’o o anjeli’eo
ty hitare Azo amo lia’o iabio,
naho* Grika toy Sab 91:11,12
o fità’iareoo ro hañongake Azo,
tsy mone hidasits’ am-bato ty fandia’o
7 Hoe t’i Iesoà tama’e:
Ko tsohe’o t’Iehovà Andrianañahare’o.† Its 6:16
Zizy Fahatelo
Mar 1.13; Lke 4. 5-8
8 Aa le nendese’ i mpañìnjey mb’ an-dindim-bohitse añe vaho natoro’e aze ze kila fifehea’ ty voatse toy naho ty enge’ iareo. 9 Le nanoa’e ty hoe: Hene hatoloko Azo o retoañe naho ibaboha’o an-daharañe. 10 Fe hoe t’Iesoà tama’e: Soike ty mpañìnje‡ Tovo’e ho a o Grikao: ndra satanose! fa pinatetse ty hoe:
Hitalaho am’Iehovà Andrianañahare’o rehe, vaho Ie avao ty hitoroña’o.§ Its 6:13,14; 10:20; Ihs 24:14
11 Le nisitake aze i mpañìnjey, vaho niharineañ’ anjely, niatrak’ aze.
Ty Fifotoram-Pitoroña’ Iesoà
Mar 1:14, 15; Lke 4:14,31
12 Ie jinanji’ Iesoà, te nasese mb’am-balabey ao t’i Jaona, le nimb’e Gilgale mb’eo. 13 Niarie’e ty Natseràle le nimoneñe e Kapernaome-raità* Tovo’e ho a o Grikao: Maritima am-pariparin-tane’ i Zebolona añe, 14 hañeneke ty nisaontsie’ Isaia mpitoky ami’ty hoe:
15 An-tane Zebolona naho an-tane Naftaly, ty lala’ i riakey,
alafe’ Iordaney—
Galilia’ o kilakila’ ondatio:
16 Fa nahaisa-kazavañe ra’elahy
ondaty mañavelo añ`ieñeo,
le fa nireandreañan-kazavañe o mitoboke
an-tanen-kamoromoroñañeo.† Ies 9:1-2
17 Ie henane zay, namototse nitaroñe t’Iesoà, nanao ty hoe: Misolohoa, fa mitotoke i fifehean-dikerañey.
Nijoboñe o Mpiama’e Valoha’eo
Mar 1.16-20
18 Nidraidraitse añ’ olo-driake Galilia eo t’i Iesoà, le nahavazoho mpirahalahy roe, i Simona atao Petrose‡ Petrose: Petera, naho i Andrea rahalahi’e, nañifike o harato’ iareoo an-driake ao, amy t’ie mpiandriake. 19 Le nanoa’ ty hoe: Oriho raho, vaho hanoeko mpañarato ondaty. 20 Aa le nado’ iereo amy oray o harato’ iareoo vaho nañorike aze.
21 Ie nienga mb’eo, le nahavazoho mpirahalahy roe ka: Iakobe ana’ i Zebedeele§ Tovo’e Grika: Zabadao ndra Zabadà naho i Jaona rahalahi’e, mindre amy Zebedeele rae’ iareo, nañajary ty harato’ iareo an-dakañe ao, vaho nikoihe’e. 22 Nihepakepake iereo nienga i haratoy naho ty rae’iareo, nañorik’ aze.
Nañafake e Galilia añe
Mar 1.39; Lke 4.44
23 Le nimb’eo mb’eo an-tane Galilia t’i Iesoà, nañoke am-pivoria’ iareo ao, naho nitaroñe ty tolotse soa* Tovo’e Grika: ty mavangeleo i fifehean-dikerañey naho nañafake ze fonga areteñe vaho ze hene hasilofañe am’ ondatio. 24 Niboele nahatsitsike ty tane’ i Sirià ty nitalilieñe aze; le nasese mb’ama’e ze hene nitindrien-karazan’ areteñe maro: o angaran-kokolampao† Kokolampa: tea lampa: tea havilasy, o volevolen’ angatseo naho ze azo ty tsipelatse, vaho jinanga’e. 25 Valobohoke bey ty nañorike aze boake Dekapoly naho i Galilia naho Ierosaleme naho Iehodà vaho alafe’ Iordaney añe.

- Matio
- <
- 4
- >

*4:1 Heb: Hasatane, rafelahi’ ty hatò

†4:4 Heb : Afara’ ty “avao” solo: ntt

‡4:4 Tsara: Gr: Logos: venten-tsaontsy,

§4:4 Its 8:3

*4:6 Grika toy Sab 91:11,12

†4:7 Its 6:16

‡4:10 Tovo’e ho a o Grikao: ndra satanose

§4:10 Its 6:13,14; 10:20; Ihs 24:14

*4:13 Tovo’e ho a o Grikao: Maritima

†4:16 Ies 9:1-2

‡4:18 Petrose: Petera

§4:21 Tovo’e Grika: Zabadao ndra Zabadà

*4:23 Tovo’e Grika: ty mavangeleo

†4:24 Kokolampa: tea lampa: tea havilasy

DRAFT VERSION

© 2023 Steve Lellelid