- Roma
- <
- 10
- >

10
1 O ry longo, ty salalan-troko naho ty halaliko aman’ Añahare ty am’ Israele, le t’ie ho rombaheñe. 2 Ataliliko t’ie maringatse ho aman’ Añahare, fe tsy an-kilala; 3 ie tsy nahafoniñe ty hamarentanen’ Añahare, te mone nipay ty hañoreñañe ty a’ iareo, ie tsy niambane ami’ty havantañan’ Añahare. 4 I Norizañey ro firefea’ i Hake, hañavantañe ze hene mpiato.
5 Nabeja’ i Mosè ty havañonañe mifototse amy Hake, te:
Hitakatse haveloñe ama’e t’indaty mañorike aze.* Avo 20:11; Sor 18:5
6 Mbore manao ty hoe ty havantañañe mifototse am-patokisañe:
Ko manao ty hoe añ’arofo ao:
Ia ty hionjoñe mb’ andindìm-b’eo† Its 30:12
(hampizotso i Norizañey). 7 ke: Ia ty hizotso mb’an-tsikeokeok’ao? (hampitroatse i Norizañey an-kavilasy). 8 Aa inom-barè ty enta’e?
Marine azo i tsaray, am-palie’o ao vaho añ’arofo’o ao,‡ Its 30:14
Ie i tsaram-patokisañe taroñe’aiy, 9 t’ie mitaroñe i Talè Iesoà am-palie, vaho iatoa’o an-troke ao te vinañon’ Añahare amo havilasio, le ho rombahen-drehe. 10 Toe añ’arofo ao ty atokisa’ ondaty hanjoa’e havantañañe, vaho am-palie ty hitaroña’e, hitendreha’e rombake. 11 Hoe i Sokitse Masiñey,
Tsy ho salatse ze miato ama’e.§ Ies 28:16, 49:23b
12 Tsy eo ty mampiambake ty Jiosy ami’ty Grika; raike ty Talè’ iabikey; matarike amo hene mikanjy azeo. 13 fa
Hene ho rombaheñe
ze mikanjy ty tahina’ i Talè. * Ioe 3:5, Top 2:21
14 Akore ty hahakanjia’ iareo ty tsy natokisa’ iareo? akore ty hahatokisa’ iareo ty tsy nijanjiñañe? vaho akore ty hahajanjiña’ iareo te tsy amam-pitaroñe? 15 Akore ty hitaroña’ iareo te tsy niraheñe? Pinatetse ao ty hoe:
Hoke! ty hafanjàka o fandiam-pinday
talili-soan-draha soao!† Ies 52:7
16 Fe tsy hene nañaoñe i talili-soay, fa hoe t’Isaia:
O Talè, ia ty niantoke i entam-bola’aiy?‡ Ies 53:1
17 Aa le am-pijanjiñañe ty fatokisañe, le an-tsaontsi’ i Norizañeiy ty fijanjiñañe. 18 Fa hoe raho: ke t’ie tsy nahajanjiñe? Hete!
Fa nanitsike ty tane toy
ty fiarañanaña’ iareo,
naho pak’añ’olo’ ty voatse toy
ty saontsi’ iareo.§ Sab 19:4
19 Le hoe raho: Hera tsy nifohi’ Israele? Hoe heike t’i Mosè:
Hampikirañeko anahareo
ty tsy fifelehañe,
ty fifeheañe tsy mahilala
ro hampibosehako anahareo* Its 32:21
20 Hoe t’Isaia am-pahavaniañe:
Nizoe’ o tsy nipay ahio raho,
Naho nitojo am’ondaty tsy nañontane ahio.† Ies 65:1
21 Fe hoe re ty am’ Israele:
Lomoñandro raho nañitsi-tañañe am’ ondaty manjehatse naho mitangingiñeo.‡ Ies 65:2

- Roma
- <
- 10
- >

*10:5 Avo 20:11; Sor 18:5

†10:6 Its 30:12

‡10:8 Its 30:14

§10:11 Ies 28:16, 49:23b

*10:13 Ioe 3:5, Top 2:21

†10:15 Ies 52:7

‡10:16 Ies 53:1

§10:18 Sab 19:4

*10:19 Its 32:21

†10:20 Ies 65:1

‡10:21 Ies 65:2

DRAFT VERSION

© 2023 Steve Lellelid