- Iesaià
- <
- 36
- >

36
1 Aa ie amy taom-paha folo-efats-ambi’ Iekizkia mpanjakay le naname ze hene rova’ Iehodà nihafatrareñe t’i Senakeribe* Senakeribe: roipiteke mandrotsake mpanjaka’ i Asore vaho tinava’e. 2 Nirahe’ i mpanjaka’ i Asorey boake Lakise† Lakise: i midraidraitse, mahafiavotse mb’am’ Iekizkia e Ierosalaime ao t’i Rabsakè‡ Rabsakè: Talen-droandriañe reketse lian-dahin-defo ra’elahy, le nijohañe an-talaha-drano miboak’ amy antara amboney, amy lalan-tetem-panasa-lambay ey. 3 Niavotse mb’ama’e mb’eo t’i Eliakime, ana’ i Hilkià, mpifelek’ i anjombay naho i Sebna mpanokitse vaho Ioake§ Ioake: filongoa; rahalahi’ Iehovà ana’ i Asafe, mpamolily.
4 Hoe t’i Rabsakè tam’ iereo, Volaño henaneo am’ Iekizkia: Hoe ty saontsi’ i mpanjaka ra’elahiy, i mpanjaka’ i Asorey. Ajado’ areo ami’ty inom-bao ze o fatokisa’ areo zao? 5 Hoe raho: fivolan-kòake hao ty atao safiry naho ozatse hahafialy? Aa le ia ty iatoa’ areo, kanao miola amako? 6 Hehe te iatoa’ areo i fitoñom-bararata vinonotrobokey, i Mitsraime; ie itoñona’ ondaty am-pitàñe le trofake: zay t’i Parò mpanjaka’ i Mitsraime amy ze hene miato ama’e. 7 Aa naho manao ty hoe amako nahareo: Iehovà Iiatoa’ay t’i Andrianañahare’ay. Aa tsy ie hao ty nañafaha’ Iekizkia o toe’e ankaboañeo naho o kitreli’eo vaho nanao ty hoe am’ Iehodà naho Ierosalaime te amy ze o kitrely zao ty italahoa’ areo? 8 Aa ehe manoa kizè amy taleko mpanjaka’ i Asorey, le hatoloko azo ty soavala ro’arivo, naho mete’o ty hampijoñe mpiningitse ama’e. 9 Akore arè ty hampiambohoa’o ty mpifehe, faragidro’ o mpitoron-talèkoo? te hapite’o amy Mitsraime ty fiatoa’o hahazoa’o sarete naho mpiningitse! 10 Aa vaho nionjoñe mb’an-tane atoy hao raho handrotsak’ aze tsy ama’ Iehovà? Toe nanao ty hoe amako t’Iehovà: Mionjona haname o tane zao le rotsaho.
11 Aa le hoe t’i Eliakime, i Sebnà, naho Ioàke amy Rabsakè, Ehe, misaontsia amo mpitoro’oo an-tsaontsi’ i Arame, fa hai’ay; le ko misaontsy ama’ay an-tsaontsi’ Iehodà, am-pijanjiña’ ondaty ambone’ o kijolioo. 12 Fa hoe t’i Rabsakè: Aa vaho nirahe’ i talèkoy raho hivolañe amy tale’ areoy naho ama’ areo avao o entako zao, le tsy am’ ondaty mitoboke ambone’ o kijolioo, o nozoñeñe hitraoke ama’ o hikama ty fiamonto’e naho hinoñe ty rano faria’eo?
13 Aa le niongake t’i Rabsakè vaho pinaza’e ty koike, ami’ty saontsi’ Iehodà ty hoe: Janjiño ty saontsi’ i mpanjaka ra’ elahiy, ty mpanjaka’ i Asore! 14 Hoe i mpanjakay, Ko apo’ areo ho fañahie’ Iekizkia, fa tsy ho lefe’e rombaheñe. 15 Ko ado’ areo hampiatoa’ Iekizkia am’ Iehovà ami’ty hoe: Toe hamotsotse an-tika t’Iehovà, le tsy hatolotse am-pità’ i mpanjaka’ i Asorey ty rova toy. 16 Ko haoñe’ areo t’Iekizkia; fa hoe ty mpanjaka’ i Asore, mifampilongoa amako le miavota mb’etoy; fa songa hikama ami’ty vahe’e t’indaty, naho sindre ami’ty sakoa’e t’indaty vaho hene hinon-drano boak’ an-tsajoa’e t’indaty, 17 ampara’ te homb’eo raho hanese anahareo mb’an-tane manahake ty tane’ areo, tanen-ampemba naho divay, tane ama mahakama naho tanem-bahe. 18 Ko apo’ areo hampivihe’ Iekizkia ami’ ty hoe: Handrombake antika t’Iehovà. Fa ia amo ‘ndrahare’ o kilakila’ ndatio ty nandrombake ty tane’e am-pità’ i mpanjaka’ i Asorey? 19 Aia o ndrahare’ i Kamate* Kamate: habosehañe; hatrofohañe; kijoly naho i Arpadeo† Arpade: fireandream-pijebañañe? Aia o ndrahare’ i Sefarvaimeo‡ Sefarvaime: boke roe; mpanokitse roe? Fa navotso’ iareo an-tañako hao t’i Somerone? 20 Ia amo ndrahare’ i tane rey iabio ty nañaha aze an-tañako, te havotso’ Iehovà an-tañako t’Ierosalaime?
21 Fe nianjiñe avao iereo, leo volañe raike tsy natoi’ iareo aze, amy linili’ i mpanjakaiy, ty hoe: Ko itoiñañe. 22 Nomb’ am’ Iekizkia t’i Eliakime ana’ i Kilkeia mpifeleke i anjombay naho i Sebnà mpanokitse naho Ioàke ana’ i Asafe§ Asafe: mpanontone mpamolily, an-tsaroñe riatse, vaho nitaroñe i enta’ i Rabsakèy.

- Iesaià
- <
- 36
- >

*36:1 Senakeribe: roipiteke mandrotsake

†36:2 Lakise: i midraidraitse, mahafiavotse

‡36:2 Rabsakè: Talen-droandriañe

§36:3 Ioake: filongoa; rahalahi’ Iehovà

*36:19 Kamate: habosehañe; hatrofohañe; kijoly

†36:19 Arpade: fireandream-pijebañañe

‡36:19 Sefarvaime: boke roe; mpanokitse roe

§36:22 Asafe: mpanontone

DRAFT VERSION

© 2023 Steve Lellelid