- Iehosoa
- <
- 18
- >

18
1 Nifanontoñe e Silò* Silò: niraheñe i valobohò’ o ana’Israeleoy vaho natroa’ iereo i kibohom-pamantañañey, naho fa niambaneañe i taney. 2 Fifokoañe fito amo ana’ Israeleo ty nisisa mboe tsy nandrambe o lova’eo. 3 Le hoe t’Iehosoa amo ana’ Israeleo, Pak’ ombia t’ie mbe hihànkañe, tsy hizilike hitavañe i tane nitolora’ Iehovà Andrianañaharen-droae’ areoy? 4 Anoloro ondaty telo ia’ o fifokoa’ areoo, hañirahako; hionjoñe mb’eo mb’eo amy taney hanokitse aze ty amo lovao; vaho himpoly amako. 5 Ho zarae’ iereo fito; himoneñe an-tane’e atimo ey t’Iehodà, vaho himoneñe an-tane’ iareo avaratse ey ty anjomba’ Iosefe. 6 Sokire’ areo fito i taney vaho handese’ areo atoy le ho zaraeko an-tsapak’ añatrefa’ Iehovà Andrianañaharen-tika. 7 Toe tsy hanañ’ anjara ama’ areo o nte-Levio, amy te lova’ iareo ty fisoroña’ Iehovà; naho rinambe’ i Gade naho i Reobene vaho ty vakim-pifokoa’ i Menasè i lova natolo’ i Mosè mpitoro’ Iehovà iareo alafe’ Iardene atiñanañey. 8 Aa le niongake indaty rey vaho nionjoñe mb’eo; toe nafanto’ Iehosoa i nimb’eo hamolily i taney rey ami’ty hoe, Akia, tsitsifo fañaveloañe i taney hamoliliañe aze naho mibaliha amako hanjaràko aze an-tsapake ho anahareo añatrefa’ Iehovà e Silò etoa. 9 Aa le nienga nanitsike i taney i lahilahy rey; sinoki’ iareo am-boke ty ho anjara fito ty amo rova’eo naho nibalike mb’ am’ Iehosoa an-tobe e Silò mb’eo. 10 Le nanao tsatopiso ho a iareo añatrefa’ Iehovà e Silò ao t’Iehosoa; vaho zinara’ Iehosoa amo ana’ Israeleo i taney ty amo fifokoa’ iareoo.
11 Niazo’ i fifokoa’ o ana’ i Beniamineoy ty amo hasavereña’eo an-tsapake ty anjara tane’ iareo añivo’ o ana’ Iehodao naho o ana’ Iosefeo. 12 Nifototse am’ Iardeney ty efe’ iareo avaratse, le mioza ami’ty avara’ Ieriko i efetsey, mañambone’ o vohibohitseo mañandrefa vaho mandoak’ am-patrambei’ i Beitavene† Beitavene: anjomban-kakeo; 13 boak’ao, miranga mb’e Loze i efetsey, mioza ami’ty ila’ i Loze atao Betele mañatimo. Mizotso mb’e Atarotadare‡ Atarotadore: sabakan-kaozarañe i efetsey mañarine i vohitse atimo’ i Bete-korone ambaney§ Beterone: anjomban-dakato, fitretrezañe mb’eo. 14 Miolak’ amy zao i efetsey miary mañatimo ahandrefa’ i vohitse añatrefa’ ty atimo’ i Bete-koroney vaho mandoake e Kiriate-baale* Kiriate-baale: Rova’ i Baale, atao Kiriat-iarime, rova’ o ana’ Iehodao. Zay ty efe’e ahandrefa. 15 Añ’ila’ i Kiriat-iarime ey ty efe’e atimo, mañandrefa amy zao i efetsey mandoak’ an-drano manganahana’ i Nefotoà† Nefotoà: misokake; fisokafañe; 16 mizotso mb’añ’olo’ i vohitse aolo’ ty vavatane’ i ana’ i Hinomey‡ Hinome: Heheke iereo; o vara’eo mb’eo i efetsey, ie i vavatane’ o nte-Refao, mañavaratse, naho mizotso mb’am-bavatane’ i Hinome mb’ añ’ olo’ ty tazoa’ i nte-Iebosiý mañatimo, vaho mizotso mb’e En-Rogele§ En: rano manganahana; Rogele: fandia: mb’eo; 17 le sinokitse mañavaratse le nimb’ En-semese* En-semese: fipororoahan-drano’ i àndroy, naho nitohy mb’e Geliote† Geliote: fivarimbariñañe; votre tandrife ty fitroara’ i Adomime‡ Adomime: mena, ankamena; maleon-dio vaho mizotso mb’amy vato’ i Bohane§ Bohane: am’ iereo ao; tondro-bey, ana’ i Reobeney mb’eo, 18 le mb’añ’ila avara’ i Bete-Arabày* Bete-arabà: anjomba’ an-diolio naho mizotso mb’añ’Arabà mb’eo; 19 naho mb’ añ’ila’ i Bete-koglà mañavaratse mb’eo i efetsey vaho mandoak’ am-pitolihañe avara’ i riake Siray, am-binañe’ Iardene atimoy; zay ty efe’e atimo. 20 Iardeney ka ty efe’e atiñanañe, zay ty lova’ o ana’ i Beniamineo, ty amo efe’e miarikatok’ azeo, ty amo hasavereña’eo. 21 O rova’ i fifokoa’ o ana’ i Beniamineo ty amo hasavereña’eo: Ieriko, i Bete-koglà naho ty vavatane Kezize† Kezize: figadoña’e, 22 i Bete-Arabà naho i Zemaraime‡ Zemaraime: volon’Añondry naho i Betele 23 naho i Avime§ Tanàn-koake naho i Parà* Parà: rovan-tamàna naho i Oprà† Oprà: deboke; ana-panaloke 24 naho i Kefar-kaamonay‡ Kefarkaamonay: Fipalira’ o nte-Amoneo naho i Ofný§ Ofný: mahamokotse; tromambotrambo vaho i Gabà* Geba: tamboho; fitovy; rova folo-ro’ amby rekets’ o tanà’eo. 25 I Gibone naho Ramà† Ramà: ambone eo; miereñereñe naho i Birote‡ Birote: vovoñe; mampidodea 26 naho i Mitspè§ Mitspè: fitalakesañ’abo; anjoanjo naho i Kefirà* Kefirà: ana-diona vave’e naho i Motsà† Motsà: tsy aman-dalivae 27 naho i Rekeme‡ Rekeme: sare tsy manjofake; naho Irpile§ Irpile: ty fampijangana’e, ty aoli’e; naho i Taralà* Taralà: mitsoeke inje, ndra haozarañe 28 naho i Tselà† Tselà: pake; leme; mijihejihetse naho i Elefe‡ Elefe: fiohañe naho Iebosý§ Iebosý: hinitsakitsake; lokaloka, toe Ierosalaime, i Gibeate* Gibeate: haboañe naho i Kiriate† Kiriate: rova; tolon-draha; fivory: rova folo-efats’amby rekets’ o tanà’eo. Ie o rovan’ ana’ i Beniamineo ty amo hasavereña’eo.

- Iehosoa
- <
- 18
- >

*18:1 Silò: niraheñe

†18:12 Beitavene: anjomban-kakeo

‡18:13 Atarotadore: sabakan-kaozarañe

§18:13 Beterone: anjomban-dakato, fitretrezañe

*18:14 Kiriate-baale: Rova’ i Baale

†18:15 Nefotoà: misokake; fisokafañe

‡18:16 Hinome: Heheke iereo; o vara’eo

§18:16 En: rano manganahana; Rogele: fandia:

*18:17 En-semese: fipororoahan-drano’ i àndroy

†18:17 Geliote: fivarimbariñañe; votre

‡18:17 Adomime: mena, ankamena; maleon-dio

§18:17 Bohane: am’ iereo ao; tondro-bey

*18:18 Bete-arabà: anjomba’ an-diolio

†18:21 Kezize: figadoña’e

‡18:22 Zemaraime: volon’Añondry

§18:23 Tanàn-koake

*18:23 Parà: rovan-tamàna

†18:23 Oprà: deboke; ana-panaloke

‡18:24 Kefarkaamonay: Fipalira’ o nte-Amoneo

§18:24 Ofný: mahamokotse; tromambotrambo

*18:24 Geba: tamboho; fitovy

†18:25 Ramà: ambone eo; miereñereñe

‡18:25 Birote: vovoñe; mampidodea

§18:26 Mitspè: fitalakesañ’abo; anjoanjo

*18:26 Kefirà: ana-diona vave’e

†18:26 Motsà: tsy aman-dalivae

‡18:27 Rekeme: sare tsy manjofake;

§18:27 Irpile: ty fampijangana’e, ty aoli’e;

*18:27 Taralà: mitsoeke inje, ndra haozarañe

†18:28 Tselà: pake; leme; mijihejihetse

‡18:28 Elefe: fiohañe

§18:28 Iebosý: hinitsakitsake; lokaloka

*18:28 Gibeate: haboañe

†18:28 Kiriate: rova; tolon-draha; fivory

DRAFT VERSION

© 2023 Steve Lellelid