- Matio
- <
- 5
- >

5
Fitatañe
Lke 6.20-26
1 Ie tendreke i lahialeñey le nitroatse mb’am-bohitse ey naho niambesatse vaho nimb’ama’e mb’eo o mpiama’eo. 2 Nanoka-palie re, naho nañòke ami’ty hoe:
3 Haha o mirèke an-trok’ aoo, fa a iareo i fifehean-dikerañey* Ies 57:15; 66:2.
4 Haha o miharovetseo fa hohoeñe† Ies 61:2; 66:10,13,
5 Haha o trentrañeo, fa handova ty tane toy.‡ Sab 37:11; Sab 37:9,11,22,29,34
6 Haha o mivalingoa naho miheahea
mipay havantañañeo,
fa hanjañeñe.§ Ies 55:1-2, Mat 4:4, Jao 6:48-51
7 Haha o miferenaiñeo,
fa hiferenaiñañe.* Rzs 11:17
8 Haha o malio añ’arofoo† Sab 24:3-4, fa ho isa’iereo t’i Andrianañahare.
9 Haha o milozoke fifampilongoañe,‡ Ies 26:3
fa hatao anan’ Añahare.
10 Haha o samporeraheñe ty ami’ty hatòo§ Pe I 3:14,
fa a iareo i fifehean-dikerañey.
11 Haha nahareo te injèñe naho ampisoañeñe vaho tambaimbaiñeñe, amy ze fonga haloloañe ty amako, am-bolam-bande. 12 Mirebeha naho mandià taroba amy te ra’elahy ty tambe’ areo andindìñe ao, fa hambañ’ amy zay ty nampisoañeñe o mpitoky taoloo.
Sira naho Jiro* Heb: Isam-pange’e ro mamototse hoe zao: Hoe t’i Iesoà amo mpiama’eo henane zay: (Mat 5:13,17,20,25,31,43 6:5,24 7:13, 18:23, 21:33, 23:34) Ndra: Hoe ka ty nanoa’e: 5:27, 6:2,16,19, 7:6,15,24; 10:23,34, 11:11,16, 25:31
13 Sira’ ty tane toy nahareo. Fe naho nàmoñe i siray, inoñe ty haniràñe aze? Toe tsy vara fa hariañe alafe ao ho lialiàm-pandia. 14 Hazavàñe an-tane atoy nahareo. Tsy lefe aetake ty rova namboareñe am-bohitse ey. 15 Tsy ameloman-jiro hampikopoke aze añ’etake ao tsy hitapasàha’e, f’ie apoke am-pitàn-jiro eo, hañazava ze hene añ’anjomba ao. 16 Aa le atsavavaho amy ze fonga ondaty ty hazavà’ areo, hitoroañe o sata-soa’ areo ho rengeñe naho onjoneñe añatrefan-dRae’ areo andindìñ’aoo.
Hafonirañe o Lilio
17 Ko atao’areo te nimb’ atoy raho hamaoke Hake, Tsy nimb’atoy handrotsake fa ty hameno aze.† Afindra afara’ i 5:19 toy ty amy rafetsey. 18 Eka, to t’itaroñako te, ampara’ te mihelañe añe i likerañey naho ty tane toy, tsy ho faopaoheñe amy Hake ndra amo Mpitokio ze ana-tsoritse ndra hirike, amy te kila ho heneke‡ Lke 16:17. 19 Ndra iaia miota ami’ty raike amy lily rezay vaho ampiohe’e ami’ty ila’e, ro hatao kabeake amy fifehean-dikerañey; fe ndra iaia mañambeñe vaho mañoke irezay, ty hatao jabajaba amy fifehean-dikerañey.
20 Taroñeko ama’ areo, naho tsy mandikoatse ty havañona’ o Fariseoo naho o Androanavio ty havantaña’ areo§ Mat 23:28, 15:3-9, Mar 7:7-13, Jao 7:19, Top 7:53, Rom 2:23-27, Gal 6:13 le tsy hizilike am-pifehean-dikerañ’ ao nahareo.
Vono Ndaty
21 Tsy fa jinanji’areo hao ty nisaontsieñe amo ntaoloo ty hoe:
Ko mañoho-doza* Avo 20:13, Its 5:17, naho:
Mikai-jaka mampihomake ty mpamono† Its 16:18, Fi II 19:5?
22 Aa hoe raho ama’areo: Hiatre-jaka ty maha-viñetse i mpiama’ey tsy an-dengo’e, naho hampiatrefem-pivory ze manao ty hoe aman-drahalahi’e: Itrotse rehe; vaho mipay afo an-tsikeokeoke ao ze manao aman-drahalahi’e ty hoe: Ty gege tia. 23 Aa ihe mibanabana an-kitrely vaho tiahi’o te anaña’ ty rañe’o kabò vaho itoreova’e, 24 le adono aolo’ i kitreliy eo i enga’oy naho akia, ifampilongo heike, izay vaho hengae’o i banabana’oy.
25 Ampanintsiño masìka i rafelahi’oy, ie mbe indreza’o fañavelo an-dalañe ey, tsy mone hasese’e ami’ty zizy, le hasese’ i ziziy amy mpitoroñey, hampijoñe azo am-porozò ao. 26 Eka, to t’italiliako, te tsy hiakatse ao ampara’ te avaha’o ty drala honka’e‡ Drala-honka’e: kodrantes: drala torisike bory hoe drala roe.
Hakarapiloañe
27 Fa jinanji’ areo i nitsaraeñe am’iereo haehae’ey, ty hoe: Ko mañarapilo.§ Avo 20:14, Its 5:18 28 Fe hoe raho ama’ areo: ze mikiroke ampela hilà’e aze, le fa nanao hakarapiloañe an-trok’ ao. 29 Naho mizizy azo ty fihaino’o havana, akatraho vaho ahifiho añe; hasoa ho azo te hianto ty fange’o raike ta te homb’ an-tsikeokeoke ao ty vata’o iaby. 30 Tovo’e: Ie manigìke azo ty fità’o, kitsiho; hasoa ho azo te ho rebake fange raike ta t’ie havokovoko an-tsikeokeoke ao ary vatañe.
Tsey Valy
31 Fa jinanji’ areo ty nitsaraeñe amo taoloo te: Ze mitsey valy ro hanolots’ aze takelam-pifanarahañe* Tovo’e Grika: ndra libela repodio.† Its 24:1, Mat 19:9 32 Itaroñeko te ze mañary valy, naho tsy t’ie nañarapilo, le tsi-mete tsy itolorañe takelam-pifanarahañe; naho o hakarapiloañeo, mañarapilo i lahilahiy vaho karapilo ty mañenga i nariañey.
Sangy
33 Toe jinanji’ areo ka ty nisaontsieñe amo taoloo,
Ko mifànta vìlañe ami’ty añarako,
le avaho am’ Iehovà o nifantà’oo.‡ Sor 19:12?
34 Fe hoe raho ama’ areo: ko manao fanta tsy vente’e aman-dra inoñ’ inoñe,
ke amy likerañey,
fa ie ty fiambesan’ Añahare;
35 he ami’ty tane toy,
amy te ie ty fitongoàm-pandia’e§ Ies 66:1;
ke am’ Ierosaleme,
fa ie ty rovan’ Añahare* Sab 48:2,
36 he ami’ty añambone’o ie tsy mahafoty ndra mahamainte ty maròy raike. 37 Ehe te ho Eka ty hoe Eka, naho ho Aiy ty hoe Tsie, fa hirik’ amy ratiy ze tovo’e.† Its 23:21; Sor 19:12
Valefate
38 Toe jinanji’areo ty nitsaraeñe amy Hake:
Fihaino soloam-pihaino,
naho fihitsike soloam-pihitsike.‡ Avo 21:24; Sor 24:20; Its 19:21
39 Fe hoe raho ama’ areo:
ko vale’o raty ty raty.§ Sab 37:1, 8; Rzs 24:19
Fa ze mandrara-tehake azo am-piambina’o havana, atoliho ama’e ka ty havia. 40 Ty te hanesek’ azo an-jaka, higaoñe i saravi’oy, afofio ama’e ka ty saro’o. 41 Ze manjizy azo hañavelo arivo lia, mindreza ama’e ro’arivo. 42 Anoloro ty mihalaly ama’o, le ko ifoneña’o ty te hisongo ama’o.
Fikokoañe * Lke 6:27, 32
43 Fa jinanji’ areo ty nitsaraeñe amo taoloo:
kokò ty marine azo† Rzs 8:17, Its 19:18 , vaho
hejeo ty malaiñe azo.‡ Tsy atoy, fa ami’ty Fañèm-Pilieram-batañe Komrane 9:21-26
44 Fa hoe ka raho ama’areo: Kokò o rafelahi’oo, tatao ty mamatse azo, le hasoao ty malaiñe, vaho mihalalia ho a o mampisoañe naho mamorekeke azoo, 45 soa t’ie ho anan-dRae’ areo andindìñe ao; fa songa ampanjirihe’e amo ratio naho amo soao i androy, vaho ampahavie’e amo vantañeo naho amo tsy vokatseo i orañey§ Lke 6:35, Top 14:16-17:. 46 Aa naho o mikoko anahareoo avao ty kokoa’ areo, inoñe ty ho tambe’ areo? Tsy zay hao ty anoe’ o mijiajiao amo mikoko iareoo? 47 Aa naho o longo’areo avao ro añontanea’areo, ino ty anoe’o mandikoatse o kilakila’ndatio. 48 Aa le mivantaña manahake te vantañe t’i Rae’ areo* Fot 17:1, Mp1 8:61, Sab 119:1, Jn1 2:5, Heb 6:1.

- Matio
- <
- 5
- >

*5:3 Ies 57:15; 66:2

†5:4 Ies 61:2; 66:10,13

‡5:5 Sab 37:11; Sab 37:9,11,22,29,34

§5:6 Ies 55:1-2, Mat 4:4, Jao 6:48-51

*5:7 Rzs 11:17

†5:8 Sab 24:3-4

‡5:9 Ies 26:3

§5:10 Pe I 3:14

*5:12 Heb: Isam-pange’e ro mamototse hoe zao: Hoe t’i Iesoà amo mpiama’eo henane zay: (Mat 5:13,17,20,25,31,43 6:5,24 7:13, 18:23, 21:33, 23:34) Ndra: Hoe ka ty nanoa’e: 5:27, 6:2,16,19, 7:6,15,24; 10:23,34, 11:11,16, 25:31

†5:17 Afindra afara’ i 5:19 toy ty amy rafetsey

‡5:18 Lke 16:17

§5:20 Mat 23:28, 15:3-9, Mar 7:7-13, Jao 7:19, Top 7:53, Rom 2:23-27, Gal 6:13

*5:21 Avo 20:13, Its 5:17

†5:21 Its 16:18, Fi II 19:5

‡5:26 Drala-honka’e: kodrantes: drala torisike bory hoe drala roe

§5:27 Avo 20:14, Its 5:18

*5:31 Tovo’e Grika: ndra libela repodio

†5:31 Its 24:1, Mat 19:9

‡5:33 Sor 19:12

§5:35 Ies 66:1

*5:35 Sab 48:2

†5:37 Its 23:21; Sor 19:12

‡5:38 Avo 21:24; Sor 24:20; Its 19:21

§5:39 Sab 37:1, 8; Rzs 24:19

*5:42 Lke 6:27, 32

†5:43 Rzs 8:17, Its 19:18

‡5:43 Tsy atoy, fa ami’ty Fañèm-Pilieram-batañe Komrane 9:21-26

§5:45 Lke 6:35, Top 14:16-17:

*5:48 Fot 17:1, Mp1 8:61, Sab 119:1, Jn1 2:5, Heb 6:1

DRAFT VERSION

© 2023 Steve Lellelid