- Iehosoa
- <
- 20
- >

20
1 Nitsara am’ Iehosoa t’Iehovà ami’ty hoe: 2 Saontsio amo ana’ Israeleo ty hoe: Tendreo o rovam-pitsolohañe nitaroñeko ama’ areo am-pità’ i Mosèo; 3 ie amy zay, i mañoho-doza ama’ ondaty tsy nitsatrie’ey, ty hilay mb’eo, toe ho fitsoloham-pamale-fate. 4 Ie hitriban-day mb’ ami’ty raik’ amy rova rezay, naho hijohañe an-dalambei’ i rovay, naho hitaroñe ty aze an-dravembia’ o androanavi’ i rovaio; le hampihovae’ iareo amy rovay vaho ho tolora’ iareo toetse himoneña’e am’ iareo. 5 Naho mañoridañe aze i mpamale-fatey le tsy hasese’ iereo am-pità’e i namonoy amy te tsy ni-satrie’e ty nanjevoñe i rañe’ey ie tsy niheje’e taolo. 6 Himoneña’e i rovay ampara’ te mijohañe añatrefa’ ty fivory ty hizaka aze; am-para’ ty fihomaha’ ty mpisorom-bey henane zay; himpoly amy zao i mpamonoy mb’ an-drova’e naho mb’añ’akiba’e, mb’ amy rova nihirifa’e an-daiy.
7 Aa le navì’ iareo ty Kedese e Galilà* Galilà: laro; mivarimbariñe am-bohibohi’ i Naftalý† Naftalý: manao ringa ao naho i Sekeme am-bohibohi’ i Efraime ao, vaho i Kiriate-arbà‡ Kiriate-arbà: rova efatse; rova fah-efatse (i Kebrone§ Kebrone: fifampilongoañe; firañetañe zay), am-bohibohi’ Iehoda ao. 8 Naho alafe’ Iardeney, atiñana’ Ieriko, le tinoro’ iereo i Betsere* Betsere: tsampam-bahe am-patrambey an-tane pisakey boak’ am-pifokoa’ i Reobene ao, naho i Ramote† Ramote: miereñereñe an-kaboañe e Gilade amy fifokoa’ i Gadey, vaho i Golane‡ Golane: areare, bontoly, fivariña’e e Basane amy fifokoa’ i Menasè. 9 Ie o rova natoro amo hene ana’ Israeleo naho amo renetane mañialo am’ iareoo, te eo ty mañoho-doza ama’ ondaty tsy nitsatrie’e le añe ty itribaha’e an-day tsy hivetrake am-pità’ i mpamale-fatey am-para’ ty ijohaña’e añatrefam-pivory.

- Iehosoa
- <
- 20
- >

*20:7 Galilà: laro; mivarimbariñe

†20:7 Naftalý: manao ringa

‡20:7 Kiriate-arbà: rova efatse; rova fah-efatse

§20:7 Kebrone: fifampilongoañe; firañetañe

*20:8 Betsere: tsampam-bahe

†20:8 Ramote: miereñereñe an-kaboañe

‡20:8 Golane: areare, bontoly, fivariña’e

DRAFT VERSION

© 2023 Steve Lellelid