- Iesaià
- <
- 15
- >

15
1 Ty entañe ty amy Moabe.
Amy haleñe androtsahañe i Arey,
mongotse ty Moabe;
amy haleñe androtsahañe i Kirey,
mongotse ty Moabe.
2 Nionjoñe mb’amy Baite* Baite: anjomba mb’eo re,
mb’amy Dibone† Dibone: lifon-kilala,
naho o haboañeo hirovetse;
mb’amy Nebò‡ Nebo: Misaontsy, ndra mitoky naho i Medeba§ Medeba: rano: fandalañe; mangoangoañe,
mañaolo t’i Moabe;
sola peake ze hene añambone,
hinitsike ze fonga somatse.
3 Misikin-gony an-dalañe eo;
songa mangololoike,
mangoihoy ty rovetse
o an-tafon’ anjomba
naho an-tameañeo.
4 Mikaikaike ka ty Kesbone* Kesbone: fahimbañañe; fifanehafañe
naho i Elalè† Elalè: soroñe amy Andrianañahare;
tsanoñeñe pak’e Iatsà‡ Iatsà: fifandierañe ty feo’ iareo;
mikointsañe o lahin-defo’ i Moabeo;
mitoirañe an-tro’e ao ty fiai’e.
5 Tolihe’ ty troko t’i Moabe,
ie mitriban-day mb’e Tsoare§ Tsoare: kedekedeke; bory mb’eo o sehanga’eo,
i kiloa telo taoñey;
fa amy fitroara’ i Lotitey* Lotite: nanoañe varamba eo ty
angololoiha’ iareo am-panganihañe,
amy lala’ i Koronaimey† Koronaime: fifombo; fandoan-tiñake
ty ikoiha’ iareo hazolava.
6 Koake o rano’ i Nimrimeo‡ Nimrime: mafaitse; fiolàñe;
hene niforejeje ty ahetse,
niheatse o bokao,
tsy aman’ antsetra.
7 Aa le hasese’ iareo
mb’an-Torahan-Tsohihy mb’eo
ty vara nivokare’ iereo,
ty vokatse nahaja’ iareo an-driha ao.
8 Nanitsike i Moabe pak’añ’efe-tane’e añe i koikey,
i fañaoloa’ey pak’ Eglaime§ Eglaime: nitsopahe’ i riakey; antara roe,
i fangololoiha’ey pake Birelime* Ty vovo’ o añondrilahio, o maozatseo;.
9 Atse-dio ty rano’ i Dimone† Dimone: amy menay eo;
fe mbe ho tompeako ty Dimone,
ty liona amo hivoratsake boake Moabeo,
naho amo sehanga’ i taneio.

- Iesaià
- <
- 15
- >

*15:2 Baite: anjomba

†15:2 Dibone: lifon-kilala

‡15:2 Nebo: Misaontsy, ndra mitoky

§15:2 Medeba: rano: fandalañe; mangoangoañe

*15:4 Kesbone: fahimbañañe; fifanehafañe

†15:4 Elalè: soroñe amy Andrianañahare

‡15:4 Iatsà: fifandierañe

§15:5 Tsoare: kedekedeke; bory

*15:5 Lotite: nanoañe varamba

†15:5 Koronaime: fifombo; fandoan-tiñake

‡15:6 Nimrime: mafaitse; fiolàñe

§15:8 Eglaime: nitsopahe’ i riakey; antara roe

*15:8 Ty vovo’ o añondrilahio, o maozatseo;

†15:9 Dimone: amy menay eo

DRAFT VERSION

© 2023 Steve Lellelid